 شاوخوا ۴۰۰۰ زره افغان ماشومان په زړه سوري دي
په افغانستان کې د سرې میاشتې ټولنې په دغه هېواد کې د شاوخوا ۴۰۰۰ په زړه سوري ماشومانو سره د مرستې اونۍ اعلان کړه .
د افغانستان د سرې میاشتې ټولنه وايي دا مهال په هېواد کې ۴زره ماشومان له دوی سره ثبت شوي چې په زړه سوري دي او درملنې ته اړتیا لري. د دغې ټولنې مشرې فاطمه ګیلاني په کابل کې وویل د دغو ماشومانو په ډلې کې ۱۶۰۰ عاجلې او بېړنۍ درملنې ته اړتیا لري. د سرې میاشتې ټولنې له دغو ماشومانو سره د مرستې د جلبولو لپاره همدغه اونۍ د ایثار په نامه ونوموله او له خلکو یې وغوښت چې د دغو ماشومانو د درملنې لپاره مرسته وکړي. مېرمن فاطمي وویل "موږ هوډ کړی چې هغه پطسې چې په روانې اونۍ کې به راټولې شي یوازط او یوازې یې د دغو ماشومانو د درملنې لپاره وکاروو ،زه وینم چې د یوی اونې په ترڅ کې موږ د پېسو د نشتوالي له کبله ونشو کړی هغه ماشومان چې پاسپورټونه او ویزې یې تیارې دي بهر ته یې د تداوۍ لپاره واستوو او اووه تنه دغسې ماشومان مړه شول . " د یو ماشوم پلار چې زوی یې په زړه سوری دی پر خلکو غږ وکړ چې د دا ډول کورنیو سره دې مرسته وکړي"زه د افغانانو نه یو کومک غواړم ځکه بې پیسو یم او زوی مې ناروغ دي. " د دغو ماشومانو د علاج لپاره د پېسو د مرستې یوه آسانه لار د ګرځنده تیلفونونو له لارې د لاترۍ ټکټونو اخیستل دي، هغوی چې دغه ټکټ اخلي پېسې یې د سرې میاشتې بودیجې ته ځي. په دغو ټکټونو کې له یوه میلیونه افغانیو نیولې تر لاندې کچې پورې جایزې هم ورکول کیږي چې د سرې میاشتې د ټولنې د چارواکو په خبره د جایزې ورکول، ټکټونو اخیستلو ته د خلکو هڅول دي. د افغانستان سري میاشتې وايي حکومت په زړه د سوري ماشومانو د درملنې لپاره تر دې دمه شاوخوا دوه میلیونه ډالره مرسته کړې ده. خو د ټولنې مشره وايي چې هر کال د ۱۰۰۰ ماشومانو د درملنې لپاره درې ملیونه ډالرو ته اړتیا لري.